**EΝΤΥΠΟ Ι\_5**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**Σημειώνεται ότι ο παρακάτω πίνακας αποτελεί καταγραφή ενδεικτικών δικαιολογητικών. Σε κάθε περίπτωση τα δικαιολογητικά προκύπτουν από τα αναλυτικά κριτήρια επιλογής και επιλεξιμότητας καθώς και από τις διευκρινήσεις αυτών, κατά περίπτωση. Επίσης ο υποψήφιος επενδυτής μπορεί να επισυνάψει κάθε άλλο δικαιολογητικό το οποίο θεωρεί ότι ενισχύει την πρότασή του σύμφωνα με τα κριτήρια επιλογής.**

# ΔΙΚΑΙΟΛΟΓΗΤΙΚΑ ΕΚΠΛΗΡΩΣΗΣ ΤΩΝ ΥΠΟΧΡΕΩΤΙΚΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ (ΚΑΤΑ ΠΕΡΙΠΤΩΣΗ)

| **Α/Α** | **ΑΠΑΙΤΟΥΜΕΝΟ/Α ΔΙΚΑΙOΛΟΓΗΤΙΚΟ/Α** |
| --- | --- |
| 1 | Αποδεικτικό κατάθεσης της Αίτησης Στήριξης |
| 2 | Αίτηση Στήριξης (Παράρτημα Ι\_1) |
| 3 | Συμπληρωματικά Στοιχεία Αίτησης (Παράρτημα I\_2) |
| 4 | Υπεύθυνη Δήλωση (Παράρτημα Ι\_9) |
| 5 | Προϋπολογισμός πρότασης σε ηλεκτρονική μορφή (αρχείο excel) (Παράρτημα Ι\_2Π) |
| 6 | Μελέτη Βιωσιμότητας (έντυπη) ως Υπόδειγμα Παραρτήματος Ι\_8 & σε ηλεκτρονική μορφή (αρχείο excel) |
| 7 | Προτιμολόγια/προσφορές |
| 8 | Αποδεικτικά κατοχής / χρήσης του ακινήτου (εάν απαιτείται από τη φύση της πρότασης). |
| 9 | Πιστοποιητικά βαρών και μη διεκδικήσεων (εάν απαιτείται από τη φύση της πρότασης) |
| 10 | Βεβαίωση Χρήσεων Γης (εάν απαιτείται από τη φύση της πρότασης) |
| 11 | Δήλωση de minimis σύμφωνα με το Παράρτημα Ι\_7 (εφόσον απαιτείται) |
| 12 | Τοπογραφικό διάγραμμα (εάν απαιτείται από τη φύση της πρότασης) |
| 13 | Διάγραμμα δόμησης (εάν απαιτείται από τη φύση της πρότασης) |
| 14 | Αρχιτεκτονικά σχέδια (εάν απαιτείται από τη φύση της πρότασης), με αναλυτική εμβαδομέτρηση (όπου απαιτείται) |
| 15 | Πίνακας μοριοδότησης κατάταξης κλειδιών (όπου απαιτείται) |
| 16 | Καταστατικό εταιρικού σχήματος (το πιο πρόσφατο κωδικοποιημένο και οι τυχόν μεταγενέστερες τροποποιήσεις αυτού, μαζί με τα αντίστοιχα ΦΕΚ δημοσίευσης όπου αυτή προβλέπεται) ή σχέδιο καταστατικού (όπου απαιτείται) ή/και το ιδιωτικό συμφωνητικό σύμπραξης /συνεργασίας για τις Δράσεις Συνεργασίας |
| 17 | Ιδιωτικό συμφωνητικό για την συνεργασία (που τεκμηριώνουν τον αριθμό των συνεργαζόμενων μερών που υποβάλλουν Αίτηση στήριξης στα πλαίσια των υποδράσεων της Δράσης 19.2.7.) |
| 18 | Έκθεση τεκμηρίωσης εξασφάλισης της προσβασιμότητας των ατόμων με αναπηρία (όπου απαιτείται, βλ. σχετική διευκρίνιση) |
| 19 | Για υφιστάμενες επιχειρήσεις: Έναρξη εργασιών taxisnet (από Δ.Ο.Υ ή εκτύπωση taxisnet), εκτύπωση taxisnet με υφιστάμενους ΚΑΔ, εκτύπωση από taxisnet του νομίμου εκπροσώπου της εταιρείας, απόφαση του αρμοδίου οργάνου του φορέα για υποβολή πρότασης. |
| 20 | Για υφιστάμενες επιχειρήσεις: Άδεια λειτουργίας (όπου απαιτείται), Σήμα ΕΟΤ (για καταλύματα) |
| 21 | Δήλωση σχετικά με την ιδιότητα ΜΜΕ σύμφωνα με το Παράρτημα Ι\_6 |
| 22 | Φορολογικά Στοιχεία (Έντυπα: Ε1, Ν, Ε3, Ε5, Ε7, Ε9, Ισολογισμοί, Αναλυτικές καταστάσεις ΙΚΑ εφόσον ο δικαιούχος απασχολεί προσωπικό, τελευταίων τριών διαχειριστικών χρήσεων |
| 23 | Αντίγραφο ταυτότητας ή διαβατηρίου, όταν ο εν δυνάμει δικαιούχος είναι ατομική επιχείρηση. Όταν εν δυνάμει δικαιούχος είναι υφιστάμενο ή υπό ίδρυση νομικό πρόσωπο υποβάλλονται τα κάτωθι:  Α) Φωτοτυπία ταυτότητας ή διαβατηρίου νόμιμου εκπροσώπου.  Β) Φωτοτυπίες ταυτοτήτων ή διαβατηρίων των εταίρων του νομικού προσώπου και εφόσον εταίροι είναι νομικά πρόσωπα φωτοτυπίες ταυτοτήτων των νόμιμων εκπροσώπων τους. |
| 24 | Δικαιολογητικά τεκμηρίωσης κάλυψης Ιδιωτικής Συμμετοχής (Υπεύθυνη Δήλωση ή Βεβαίωση Τράπεζας ή σχετικό Τραπεζικό Έγγραφο), καθώς και Υπεύθυνη Δήλωση συνδικαιούχων σε τραπεζικούς λογαριασμούς (όπου απαιτείται) |
| 25 | Άδεια Υπηρεσιακού Συμβουλίου ή άλλου Αρμόδιου Οργάνου (σε περίπτωση που ο δικαιούχος είναι Δημόσιος Υπάλληλος, κλπ.) (όπου απαιτείται) |
| 26 | Έγκριση περιβαλλοντικών όρων ή Υ.Δ. (όπου απαιτείται) |
| 27 | Τα δικαιολογητικά που αναφέρονται στο σημείο Β. του Παραρτήματος ΙΙ\_4 «Ορισμός Προβληματικής Επιχείρησης» ανάλογα με τον τύπο της επιχείρησης. [**Σε περίπτωση χρήσης του Άρθρου 14 του Καν. (ΕΕ) 651/2014**] |
| 28 | Φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης (για έλεγχο περί μη ύπαρξης εκκρεμούς διαταγής ανάκτησης) κατόπιν προηγούμενης απόφασης της Επιτροπής. [**Σε περίπτωση χρήσης του Καν. (ΕΕ) 651/2014].** |

# ΔΙΚΑΙΟΛΟΓΗΤΙΚΑ ΕΚΠΛΗΡΩΣΗΣ ΤΩΝ ΚΡΙΤΗΡΙΩΝ ΕΠΙΛΟΓΗΣ / ΒΑΘΜΟΛΟΓΙΑΣ (ΚΑΤΑ ΠΕΡΙΠΤΩΣΗ)

| **Α/Α** | **ΑΠΑΙΤΟΥΜΕΝΟ/Α ΔΙΚΑΙΟΛΟΓΗΤΙΚΟ/Α** |
| --- | --- |
| 1 | Ειδικά για την Υποδράση 19.2.2.6:  ΓΙΑ ΤΗΝ ΟΙΚΟΤΕΧΝΙΑ  1) Βεβαίωση εγγραφής στο Μητρώο Αγροτών και Αγροτικών Εκμεταλλεύσεων εφόσον υπάρχει.  2) Βεβαίωση εγγραφής στο Κεντρικό Ηλεκτρονικό Μητρώο Οικοτεχνίας εφόσον υπάρχει.  ΓΙΑ ΤΑ ΠΟΛΥΛΕΙΤΟΥΡΓΙΚΑ ΑΓΡΟΚΤΗΜΑΤΑ  1) Βεβαίωση/εις εγγραφής στο Μητρώο Αγροτών και Αγροτικών Εκμεταλλεύσεων εφόσον υπάρχει/ουν  2) Συμφωνητικά συμπράξεων εφόσον απαιτούνται, σύμφωνα με το άρθρο 3 της ΚΥΑ 543/34450/24-3-2017  3) Αποδεικτικά στοιχεία ύπαρξης καλλιεργήσιμης γης τουλάχιστον 5 στρεμμάτων, ύπαρξης ζωικού ή φυτικού κεφαλαίου, καθώς και ύπαρξης χώρου εστίασης ή δυνατότητα εκπαίδευσης ή δυνατότητα επίδειξης και παρακολούθησης της παραγωγικής διαδικασίας ή οικοτεχνικής μεταποίησης, σύμφωνα με το άρθρο 5 της ΚΥΑ 543/34450/24-3-2017  4) Συμφωνητικά συνεργασίας με εκπαιδευτικά ή/και ερευνητικά ιδρύματα/ φορείς για εκπαιδευτικές δραστηριότητες εφόσον απαιτείται ή/και με γεωργικές ή/και κτηνοτροφικές εκμεταλλεύσεις ή/ και Αγροτικούς Συνεταιρισμούς (ΑΣ), ή/και Ομάδες Παραγωγών εφόσον ο στόχος είναι η ανταλλαγή γνώσεων, τεχνικών μεθόδων, η εμπορία ή/και η έκθεση μικρής κλίμακας τοπικών αγροτικών προϊόντων, η προβολή και προώθηση αυτών κ.α. ή/και με παραγωγούς ή/και με μουσεία, μνημεία, αρχαιολογικούς χώρους, εφόσον στόχος είναι η γνωριμία και η ανάδειξη των πολιτισμικών στοιχείων της περιοχής, η γνωριμία με τις παραδοσιακές συνήθειες της καθημερινής ζωής των κατοίκων, τα ήθη, τα έθιμα και η ανάδειξη του αγροτικού πολιτισμού, ότι εκ των ανωτέρω απαιτείται ανάλογα με τη στόχευση του πολυλειτουργικού αγροκτήματος.  Σημειώνεται ότι η εγγραφή στο ΜΑΑΕ μπορεί να πραγματοποιηθεί και μετά την υποβολή της αίτησης στήριξης και της δημοσιοποίησης του πίνακα κατάταξης αλλά σε κάθε περίπτωση πριν την έκδοση απόφασης έγκρισης πράξης. |
| 2 | Για όλες τις Υποδράσεις:  Αναλυτικές προμετρήσεις κτιριακών εργασιών |
| 3 | Για την αναγκαιότητα της πράξης:  Βεβαίωση από αρμόδια Δημοτική ή άλλη Αρχή |
| 4 | Για την αξιολόγηση συνεργατικού σχηματισμού:  Καταστατικό φορέα ή ιδιωτικό συμφωνητικό σύμπραξης / συνεργασίας, βιογραφικά σημειώματα |
| 5 | Για τη διαθεσιμότητα εκπαιδευτικού προσωπικού:  Αίτηση στήριξης, ιδιωτικά συμφωνητικά συνεργασίας, συμβάσεις |
| 6 | Για τη διαθεσιμότητα υλικοτεχνικής υποδομής:  Σχετικό πιστοποιητικό ΕΟΠΠΕΠ, συμφωνητικό μίσθωσης ή κατοχής δομών, φωτογραφική τεκμηρίωση |
| 7 | Για την εγκατάσταση συστημάτων περιβαλλοντικής διαχείρισης (π.χ. ISO 14000, EMAS):  Προτιμολόγια, σχετικά πιστοποιητικά από φορείς έκδοσης |
| 8 | Για την εμπειρία του υπευθύνου στην εκτέλεση και συντονισμό έργου συνεργασίας:  Καταστατικό φορέα ή ιδιωτικό συμφωνητικό σύμπραξης /συνεργασίας, Βιογραφικά σημειώματα, αποδεικτικά τεκμηρίωσης της σχετικής εμπειρίας του υπευθύνου |
| 9 | Για την εξασφάλιση πρώτων υλών:  Ιδιωτικά Συμφωνητικά μίσθωσης ή/και Δήλωση ΟΣΔΕ και Ε3 |
| 10 | Για την επαγγελματική εμπειρία:  Έναρξη και Κ.Α.Δ. από Δ.Ο.Υ. ή βεβαίωση εργοδότη/φορέα συνοδευόμενη από οποιοδήποτε έγγραφο δημόσιου φορέα |
| 11 | Για την επεξεργασία πρώτων υλών παραγόμενων με μεθόδους βάσει προτύπων:  Βεβαίωση αρμόδιου διοικητικού φορέα, φορέα πιστοποίησης και συμβάσεις μεταξύ παραγωγών και εν δυνάμει δικαιούχου |
| 12 | Για την ετοιμότητα έναρξης υλοποίησης της πρότασης:  Αίτηση στήριξης, άδεια λειτουργίας, άδεια εγκατάστασης, άδεια δόμησης, επιμέρους άδειες, αιτήσεις για την έκδοση των προηγούμενων |
| 13 | Για την ικανότητα, εμπειρία και αξιοπιστία των μελών του δικτύου:  Αίτηση στήριξης, καταστατικό φορέα ή ιδιωτικό συμφωνητικό σύμπραξης / συνεργασίας, βιογραφικά σημειώματα, αποδεικτικά συμμετοχής σε παλιότερα σχήματα συνεργασίας |
| 14 | Για τη συμβατότητα με την τοπική αρχιτεκτονική:  Φ.Ε.Κ. χαρακτηρισμού οικισμού, έγκριση ΕΠΑΕ, βεβαίωση αρμόδιου φορέα για διατηρητέο κτίριο, ιστορικές αναφορές, κλπ. |
| 15 | Για την εμπειρία παρόχου στην επαγγελματική κατάρτιση:  Βεβαίωση αρμόδιου Φορέα για υλοποίηση αντίστοιχων προγραμμάτων, λοιπά αποδεικτικά τεκμηρίωσης, βιογραφικό σημείωμα, κλπ. |
| 16 | Για τους τίτλους σπουδών, σχετικούς με τη φύση της πρότασης:  Πτυχίο ή βεβαίωση σπουδών ή βεβαίωση επαγγελματικής κατάρτισης |

# 

# ΔΙΕΥΚΡΙΝΙΣΕΙΣ ΕΠΙ ΤΩΝ ΑΠΑΙΤΟΥΜΕΝΩΝ ΔΙΚΑΙΟΛΟΓΗΤΙΚΩΝ

**Γενικά:**

1. Τα απαιτούμενα δικαιολογητικά μπορούν να είναι **πρωτότυπα, ακριβή αντίγραφα ή νομίμως επικυρωμένα. Σε περίπτωση υποβολής φωτοαντιγράφων θα πρέπει επιπλέον να υποβάλλεται Υπεύθυνη Δήλωση στην οποία να αναφέρεται ότι «τα φωτοαντίγραφα που προσκομίζονται στο φάκελο υποψηφιότητας είναι πιστά αντίγραφα των πρωτοτύπων»**.
2. Οι απαιτούμενες Υπεύθυνες Δηλώσεις είναι της παρ. 4 του Άρθρου 8 του Ν. 1599/1986 (Α΄ 75), όπως εκάστοτε ισχύει, **με θεώρηση γνησίου υπογραφής**. Σε περίπτωση που ο υποψήφιος είναι νομικό πρόσωπο τις σχετικές Υπεύθυνες Δηλώσεις που αφορούν το ίδιο το νομικό πρόσωπο υπογράφει ο νόμιμος εκπρόσωπος αυτού.
3. Δικαιολογητικά αλλοδαπών υποψηφίων, εφόσον εκδίδονται από αλλοδαπή αρχή πρέπει να είναι **επίσημα μεταφρασμένα στα ελληνικά**. Σε διαφορετική περίπτωση δεν λαμβάνονται υπόψη. Εάν σε κάποια χώρα βεβαιώνεται από οποιαδήποτε αρχή της ότι δεν εκδίδεται κάποιο/κάποια από τα απαιτούμενα δικαιολογητικά ή δεν καλύπτουν όλες τις περιπτώσεις που αναφέρονται ανωτέρω, αντικαθίστανται από ένορκη βεβαίωση του υποψηφίου ή, αν ούτε αυτή προβλέπεται, από Υπεύθυνη Δήλωσή του ενώπιον δικαστικής ή άλλης αρχής της χώρας εγκατάστασής του, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα δικαιολογητικά και ότι ο υποψήφιος πληροί τα κατά τα ανωτέρω απαιτούμενα.